AQShda kuchli qor yog‘ishi tufayli ayni vaqtga kelib 41 kishi halok bo‘ldi, deb xabar bermoqda Associated Press axborot agentligi. Ta’kidlanishicha, barcha o‘limlar yo‘l-transport hodisalari, is gazi bilan zaharlanish hamda qorni tozalash paytida yuz bergan infarktlar oqibatida sodir bo‘lgan. Vashington, Delaver, Kentukki, Merilend, Nyu-Djyersi, Nyu-York, Shimoliy va Janubiy Karolina, Ogayo, Pensilvaniya, Tennessi, Virginiya shtatlarida halok bo‘lganlar jasadlari topilgan. Avvalroq Vashingtondagi barcha federal davlat muassasalari 25 yanvarga yopilishi ma’lum qilingandi. Shuningdek, Nyu-York, Filadelfiya va Baltimor aeroportlari yomon ob-havo sharoiti to‘xtatilgan ishini sekin-asta yana boshlamoqda.